Metallurg Novokuznetsk. Metallurg Novokuznetsk () Rossiyaning Kemerovo viloyati Novokuznetsk shahrida joylashgan Sibir federal okrugiga qarashli professional xokkey jamoasidir. „Metallurg Novokuznetsk“ xokkey jamoasi hozirda Oliy xokkey ligasi (VHL) aʼzosi hisoblanadi. Tarixi. Jamoa 1949-yilda Novokuznetskda (oʻsha paytda Stalinsk) xokkey boʻyicha Sovet Ittifoqi chempionatining quyi divizionlarida qatnashish uchun tashkil etilgan. 1960-yillarda „Metallurg Novokuznetsk“ xokkey jamoasi bir necha mavsum davomida elit guruhga chiqishga muvaffaq bo‘ldi. Biroq jamoa 1990-yillargacha Xalqaro xokkey ligasi tashkil etilgunga qadar o‘zini yirik klub sifatida ko‘rsata olmadi. Postsovet davrining birinchi yillarida „Metallurg Novokuznetsk“ xokkey jamoasi oʻz tarkibini Ust-Kamenogorsk maktabi oʻyinchilari bilan sezilarli darajada yaxshiladi. Jamoaning muvaffaqiyatsiz yillari 2004-yilda uning menejerlar shtabi „Metallurg Novokuznetsk“ xokkey jamoasining eng yaxshi oʻyinchilari bilan „SKA Saint Petersburg“ klubiga koʻchib oʻtgandan soʻng boshlandi. Shunga qaramay, jamoa oʻzini tiklay oldi va yillar oʻtib, 2008-yilda Kontinental xokkey ligasiga qoʻshildi. 2016—2017-yilgi mavsumdan soʻng, „Metallurg Novokuznetsk“ xokkey jamoasi oʻyinlarda muvaffaqiyat qozona olmaganligi sababli moliyaviy muammolarga duch keldi. Shundan soʻng, klub 2017-yil 24-mayda Kontinental xokkey ligasida (KHL) ishtirok etishdan chetlashtirildi. „Metallurg Novokuznetsk“ xokkey jamoasi oʻzining oʻsmirlar klubi dasturini ham joriy etdi. Ushbu klub bilan u Oliy xokkey ligasining (VHL) ikkinchi darajali bosqichida ishtirok etdi. 2020-yil 21-may kuni „Metallurg Novokuznetsk“ xokkey jamoasi 2020—2021-yilgi mavsumda KHLning "Avangard Omsk" jamoasining shoʻbasiga aylandi. Shundan soʻng, jamoa "Sibir Novosibirsk" xokkey klubi bilan hamkorlikni tugatdi. Yutuqlar. Gʻolib. Qozog'iston Respublikasi Prezidenti kubogi "(1)": 2016 Ikkinchi o‘rin. Rossiya Superligasi chempionati "(1)": 2000